kaerle etc. doen te wetene allen tegewoidigen ende
toecoomende dat wy ontfaen hebben die oitmoedige supplicatie
van henneken rynckens ioncman te huwen ende knape van
jan ghistels poorter ende vry scippere onser stadt van brussel
inhoudende hoe dat omtrent sint jansmisse anno xvct ende xx
lestleden de selve jan ghistels genoet op eenen avont
tzinent ten eten een loys landmans met zyn huysvrouwe
met vele andere goede mannen ende alsoe sittende goede
chiere makende hemluden geen quaets vermoedende so is
omtrent den thien hueren dair voor commen een willekin de
noopere met coren de scrynmakere ende enen geheten denys
tvolders zone den welcken gevolcht es een vrouwe van
lichten levene genaemt katelyne labaeys al$s have ende erve
welcke vrouwe nam eenen steen ende heeft dien geworpen
onder dese voirn. drie gesellen waer by deselve gesellen
meenende dat den selven steen gecommen was vuyten geselscape
van jan ghistels quamen tooten selven geselscape zeer
verstoorlic vragende waerom werpt ghy ons met steenen doen
quam ter stont de selve katlyne zeggen ic hebbe selve den
steen geworpen en zyt op hemlieden niet gram ende de voirn. jan
ghistels heeft hem ende zyn geselscap ontsculdicht ter
cansen vanden welcken den voirs. loys landemans werde
hem verstoorende tegens de voirs. vrouwe omdat zy die
beroerte gemaect hadde twelcke de voirs. katelyne hoorende
gaf den selven loys vele quade iniurieuse ende smadelicke
worden vuyt cansen vanden welcken woirden de voirs. loys
vergrampt wesende spranck ter vensteren buyte ende gaf
der zelver katelyne twee ofte drie kinneback smeeten so
dat zy riep moort moort dit hoorende de voirs. coren coen? de
is huer ter hulpen gecommen willende den voirs. loys gries$$
twelck ziende de voirn. supplt die op strate stont om te gane
tscepe slaepen willende de selve sceyden om inco$ement te scuwen
heeft ter stont aenveert den voirs. coren die den voirn. loys
jan ghistels zyns meesters huys tot doer de zwarte poort
twelck ziende de voirs willeken es gecoomen met eenen blooten
opstekere om den suppl. te steken dat ziende de voirs. suppl.
ende datmen hem grieven wilde om tusschen beyde te gane
ende grief te scuwene werde verhit van bloede ende vergrampt
seggende totten selven willeken steect zydi een man god geve
u sint jans plage dit hoorende de voirs. loys om den voirn.
suppl. te bescudden quam geloopen ende liept de voirn. willeken
ter eerden dit ziende de voirn. coren liep met zynen opstekere
naer den voirs. loys dat merkende de voirs. suppl. beduchtende
bloet stortinge es weder gecoomen ende heeft den voirn. coren
zynen opstekere genomen ende dien geworpen int water inde
zinne doen es coren op deselven suppl. zeer gestoort geweest
heesschende zyn mes ende zwerende gods cracht ende
macht dat hy hem steeken soude en gave hy hem zyn mes
met weder heesschende een mes aen tvoirs. willeken welcke
hoorende de suppl vreesende gestecken te zyne heeft zyn dagge
vuyt getrocken ende met gesteken naerden voirn. coren twelcke
doende hy onverziens geraect heeft tvoirs willeken in zyn
hooft naer welcke steke tvoirs. willeken liep metter voirn.
katelyne duer de poorte ende gevoelende dat hy gequetst was
es sbarbiers gegaen nemaer drie oft vier dagen daer naer
es hy van levende lyve ter doot gecomen twelcke de suppl zeer
leet es ende beduchtende rigeur van iusticien heeft hem
geabsenteert vuyt onsen hertochdomme van brabant ende stadt
van brussel aldaer hy nyet en soude commen converseren
noch frequenteeren sonder alvooren hier op thebbene onse gracie
remissie ende quytsceldinge om de welcke hy ons oitmoedelyck
gebeden heeft soe eest dat wy de saken voirscr.
overgemerct den selven hanneken rynckens suppl. genegen
wesende tzyner bede ende supplicacie ende willende hem
in dit stuck gracie vorderen voir strancheyt van iusticien
hebben in den gevalle als boven vergeven quytgescolden
ende geremitteert vergeven scelden quite ende remitteren
vuyt onser zonderlinge gracie mits desen onsen brieve
tfeyt ende dootslach boven verclaert mitgaders alle peynen
ende brueken corporelle en’de criminele daer inne hy ter cause
van dien met datter aencleeft jegens ons ende justicien
mesbruyct mag hebben hem als te desen wederstellende ende
restituerende tot zynder goeder fame name ende geruchte
in onser voirs. landen ende heerlicheyden ende totter palen toe
vanden ammanrie ende scependomme van onser stede van brussel
ende tot zynen onverbuerden goeden indien hy eenige heeft
gelyck inder manieren als hy was voor die geschiedenisse
vanden dootslaghe voirscr. imponerende hier op een eewich
zwygen ende scilencie onsen procureur generael ende allen anderen
onsen iusticieren ende offivicieren wie zy syn satisfactie
ende beteringe ierst ende alvooren gedaen der geinteresseerde
partyen indien die noch niet gedaen en zy ende eenige
daet toe staet cunlick alleenlick behoudelick nochtans
dat de selve supplt gehouden sal wesen den voirn. dootslach
tegens ons cunlick te beteren naer die gelegentheyt van
dien ende die werde van zynen goeden ende oick dat hy
gehouden sal wesen te refonderen ende betalen die die wettelicke
ende redelicke costen van iusticien hierop gedaen ende
naer gevolcht indienre eenige geschiet zyn ter taxacie
ende arbiterscepe van onsen lieven ende getrouwen die
cancellier ende luyden van onsen rade in brabant die wy daer toe
committeren ontbieden daeromme ende bevelen den selven vans onsen
raede in brabant dat voir hen henlieden geroepen die ghene dier over
behoeren zullen geroepen te zyne zy procederen wel ende
deuchdelick ter verifcatie ende interinnemente van desen onsen
tegewoirdigen brieve naer zyne vorme ende inhouden ende ter
taxacie ende arbitrage vanden voirs. civile boete ende costen van
iusticien op datter eenige geschiet als voirscreven es getaxeert
ende betaelt zynde in handen vanden ghenen van onsen ontfangers
dient behoiren sal die daer af gehouden wert rekeninge bewys
ende reliqua te doene tot onsen proffyte metten anderen p$$$
van zynen ontfange zy onsen drossaert van brabant ende alle anderen
onse en der smaelre heeren rechteren iusticieren ende officieren
dien dat aengaen mach heeren stedehouderen ende eenen tegelycken
besundere zo hem toebehoiren zal doen laten ende gedoogen den
voirs. supplt van deser onser tegenwoirdiger gracie quytsceldinge
pardoene ende remissie ende van al den inhouden van desen
inder vuegen ende manieren voeren verhaelt rustelick vredelick
volcommelick ende eeuwelick genyeten laeten ende gebruycken zonder
hem te doene noch te laeten geschiene nu noch in toecommende
tyden eenich hinder letsel oft moeyenesse ter contrarien aen live
noch aen goeden in eeniger manieren maer indien zyn lyf
of eenige van zynen voirsc. ongeconfisquerden goeden daer omme
gevangen gearresteert oft becommert waeren stellen die ofte
doen stellen ter stont ende sonder vertreck tot geheelder
deliverancie want ons alsoe belieft ende ten eynde dat dit
goet vast ende gestadich blyve tot eeuwigen dage zoe hebben
wy onsen zeghel hier aen doen hangen behoudelick in anderen
zaken ons recht ende eenen yegelycken tzyne in allen
gegeven in onsen stadt van mechelen inde maent van februari
int jaer onsheeren duysent vyfhondert ende twintich
ende van onsen rycke n te wetene van $$ tweeste ende
van spaengnen t vyfste? aldus stont gescreven onder opte
plycke byden keyser in zynen rade ende geteekent
haveton ende noch visa
gecollationeert ende bevonden $$
metten originale by my
opmerkingen:
in kleur aangeduid: woorden waarvan ik niet zeker ben dat de transcriptie correct is
$ en $$ voor onduidelijke letters in de scan versie
uit het middelnederlands woordenboek:ammanrie, ammanie: het rechtsgebied van de amman
cunlick, coenlike: op dappere wijze; vol vertrouwen
verstoorlic: boos, kwaad, verstoord; ook op een boozen toon; in de war brengen, hinderen
grieven: kwaad doen, benadeelen, beschadigen
iniurieuse, injurieuse woirden: beledigende woorden
sint jans plage: ziekelijke drang om te dansen; de voornaamste oorzaak voor de plaag was door religieuze waanzin. deze uitte zich onder andere in , verkrampte spieren, schokken, neervallen, gasophoping in de darmen, aanvallen die geleken op en een onweerstaanbare drang om te dansen. cfr
bescudden: beschermen, verdedigen, beschutten
dagge: steekwapen, langer dan een mes, maar korter dan een zwaard